section_heading: Klupska karijera
paragraph_text: Najveće uspjehe u klupskoj karijeri Aldair je postigao prelaskom u AS Romu. U klubu je odigrao preko 400 prvenstvenih utakmica a nakon njegovog odlaska, klub je umirovio dres s brojem 6. S klubom je najprije osvojio talijanski kup 1991. dok je najveći uspjeh postigao 2001. godine kada je AS Roma nakon duže vremena osvojila scudetto i talijanski Superkup. Također, Aldair je u klubu bio i kapetan momčadi a naslijedio ga je Francesco Totti.